OpenLLM-France/wikimedia huggingface dataset:
# Scontrone

Scontrone Italiako udalerri bat da. L'Aquilako probintzian kokatuta dago, Abruzzo eskualdean. 533 biztanle ditu, 21,36 kilometro koadroko azaleran banatuta.

## Mugakideak

Scontronek honako udalerri hauekin egiten du muga:
Alfedena Barrea Castel di Sangro Montenero Val Cocchiara Roccaraso

## Kanpo estekak

* Datuak: Q50150
* Multimedia: Scontrone / Q50150
# Scooter (motozikleta)

Scooter-a bi gurpileko motordun ibilgailu mota bat da, gidaria eserita dagoen koadro irekiarekin (motorraren zatirik zangalatrau gabe). Scooter moderno gehienek motozikletek baino gurpil txikiagoak dituzte, 12 eta 15 hazbeteko (30-37,5 cm) bitarteko diametroa dutenak, eta hiri-erabilerarako aproposak dira.
Scooterra ez dago motozikleta gisa sailkatuta, bere koadroaren eta motorraren diseinua dela eta.

## Diseinua eta mekanika

Motozikleta gehienekin alderatuta, scooterrek karrozeria izaten dute, zangoetarako babes frontala eta mekanika osoa edo gehiena ezkutatzen duen gorputz bat barne. Scooterraren diseinu klasikoak zoru laua du gidariaren oinetarako, eta askotan biltegiratze-zulo integraturen bat ere badu, bai eserlekuaren azpian, bai zangoetarako aurrealdeko babesean edo bi lekuetan.
Scooter zahar gehienek eta azken modelo retro batzuek eskuzko transmisioa dute, ezkerreko eskulekuan aldaketa palanka eta enbragearekin. Scooterraren motorra eserlekuaren azpian egon ohi da etengabe aldakorra den transmisioarekin atzeko gurpilera potentzia transferitzen duena, askotan motorraren atzealdea atzeko gurpilaren mugimenduarekin batera motorraren atzealdea bertikalki oszilatzea ahalbidetzen duen.
Duela gutxi arte, scooter moderno gehienak airez hoztutako bi aldiko eztanda-motorrekin hornitzen ziren erregai eta airearen nahasketarekin karburazio bidez, nahiz eta gama altuko scooter batzuk urez hozten diren, hala nola Honda FC50 edo 2002ko Yamaha YG50. Scooter gehienek motozikletek baino motor txikiagoak dituzte (30 cc eta 250 cc arteko zilindro bakarrarekin). 49 cc edo gutxiagoko zilindradakoak herrialde gehienetan ziklomotor gisa sailkatzen dira eta tasak murriztu eta segurtasun murrizketak dituzte. 1990eko hamarkadaz geroztik, lau aldiko eztanda-motorrak, gas isurien kontrol zorrotzenak, eta erregaiaren eta airearen nahasketa injekzioaren bidez betetzea ahalbidetzen dutenak eta zilindro-bolumen handiagoa duten modeloak: 300 cc, 400 cc, 500 cc eta 800 cc arte gehienetan maxiscooterrak deitzen direnak gero eta maizagoak dirak. Modelo horien adibide esanguratsuak dira Suzuki Burgman 400 eta 650, Kymco SuperDink 300, Yamaha T-Max, SYM Joymax 300i edo Piaggio X9.
Duela gutxi, hiru gurpileko scooter-ak ere agertzen ari dira merkatuan eta ezagunak egiten hasiak dira, triziklotzat hartu beharko genituzkenak eta ez Piaggio MP3 edo Yamaha Tricity 125 bezalako bizikloak.

## Kanpo estekak

* Datuak: Q193234
* Multimedia: Motor scooters / Q193234
# Sconser

Sconser, Eskoziako gaeleraz: Sgonnsair, Eskoziako Highland eskualdeko baserri etxalde txiki bat da, Skye eta Lochalsh barrutian. Skye uhartean dago, Kanpoko Hebridetan. A87 errepidean dago, eta bere kaian Raasay uhartera joan-etorria egiten duen ferrya ateratzen da. Loch Sligachan aintziraren hegoaldeko ertzean dago, eta antziraren bestaldean iparraldeko norantzanPeinachorran etxaldea dago.

## Kanpo estekak

* Datuak: Q2575679
* Multimedia: Sconser / Q2575679
ieaHebridak :
ieaBarruko HebridakieaColl
Acha
Arinagour
ieaColonsay
Scalasaig
ieaEigg
Cleadale
Galmisdale
ieaIslay
Ardtalla
Ballygrant
Bowmore
Bridgend
Lagavulin
Nerabus
Port Askaig
Port Charlotte
Port Ellen
Portnahaven
ieaMull
Ardtun
Bunessan
Calgary
Craignure
Croggan
Dervaig
Fionnphort
Kintra
Knockan
Lochbuei
Pennyghael
Salen
Tiroran
Tobermory
Uisken
Ulva Ferry
ieaJura
Ardmenish
Craighouse
Feolin
ieaSeil
Balvicar
Clachan-Seil
Ellenabeich
ieaSkye
Achachork
Aird of Sleat
Ardvasar
Armadale
Ashaig
Bernisdale
Bornesketaig
Borreraig
Borrodale
Borve
Bracadale
Broadford
Brogaig
Bualintur
Camastianavaig
Camuscross
Carbost (Loch Harport)
Carbost (Portree)
Claigan
Colbost
Drumfearn
Drynoch
Dunan
Dunvegan
Duntulm
Edinbane
Elgol
Ellishadder
Eynort
Eyre
Fasach
Feorlig
Ferindonald
Fiskavaig
Flashader
Flodigarry
Galltrigill
Garafad
Geary
Gedintailor
Gillen
Glendale
Halistra
Harlosh
Heaste
Isleornsay
Kensaleyre
Kilbride
Kilmaluag
Kilmarie
Kilmore
Kilmuir
Kilvaxter
Kingsburgh
Kyleakin
Kylerhea
Lealt
Lower Breakish
Luib
Milovaig
Mugeary
Ollach
Ose
Peinachorran
Peinlich
Portnalong
Portree
Ramasaig
Roag
Sconser
Skeabost
Sligachan
Staffin
Stein
Struan
Suladale
Talisker
Tarskavaig
Teangue
Torrin
Totaig
Tote
Treaslane
Trumpan
Uig
Uigshader
Ullinish
Upper Breakish
ieaTiree
Mannal
Scarinish :
ieaKanpoko HebridakieaBarra
Allasdale
Ardmore
Ardveenish
Bogach
Borve
Brevig
Castlebay
Caolas
Northbay
ieaBenbecula
Bail' Iochdrach
Balivanich
Nunton
Uachdar
ieaHarris
Amhuinnsuidhe
Ardhasaig
Borsham
Borve
Bun Abhainn Eadarra
Hushinish
Leverburgh
Luskentyre
Rèinigeadal
Rodel
Tarbert
ieaHegoaldeko Uist
Askernish
Auratote
Balgarva
Bornish
Daliburgh
Howmore
Iochdar
Kilaulay
Lochboisdale
Stoneybridge
ieaIparraldeko Uist
Ardheisker
Baile Glas
Carinish
Lochmaddy
Newtonferry
Sollas
Tigharry
ieaLewis
Achmore
Adabroc
Aignish
Aird Uig
Aird
Airidh a' Bhruaich
Ardroil
Arnol
Back
Baile an Truiseil
Balallan
Barvas
Bayble
Borrowston
Borve
Bragar
Branahuie
Breaclete
Breivig
Brenish
Broker
Brue
Cabharstadh
Calbost
Callanish
Carloway
Cliff
Coll
Cromore
Cross
Crossbost
Eorodale
Eoropie
Fivepenny
Flesherin
Garenin
Garrabost
Garynahine
Gravir
Gress
Habost
Holm
Kneep
Knock
Knockaird
Laxdale
Leurbost
Lionel
Marybank
Mealista
Melbost
New Tolsta
Newmarket
Newvalley
North Dell
North Tolsta
Parkend
Plasterfield
Port of Ness
Portnaguran
Portvoller
Sandwick
Shawbost
Shulishader
Skigersta
South Dell
Steinish
Stornoway
Swainbost
Timsgarry
Tolsta Chaolais
Tong
Uig :
# Sool

Sool Somaliako eskualde (gobolka) bat da. Somalilandia osatzen duten 6 eskualdetako bat da. Eskualdea bost barrutik osatzen dute: Caynaba, Laascaanood, Taleex, Xudun eta Yagoori.

## Ikus, gainera

* Somalia
* Somalilandia

## Kanpo estekak

* Datuak: Q848864
* Multimedia: Sool Region / Q848864
# Sooretama

Sooretama Brasilgo udalerri bat da, Espírito Santo estatuan kokatua. 23.843 biztanle ditu 586,417 km²ko eremuan.

## Ikus, gainera

* Espírito Santo

## Kanpo estekak

* Datuak: Q1806732
* Multimedia: Sooretama / Q1806732
# Soorts-Hossegor

Soorts-Hossegor (okzitanieraz: Sòrts e Òssagòr; frantsesez: Soorts-Hossegor) Landetan dagoen komuna da. Bere ekonomiak surf eta turismo ditu oinarriak.

## Geografia

Landetako basoan, Maremnen eta Ozeano Atlantikoaren kostaldean kokaturikoa, Bourret eta Boudigau ibaiek zeharkatzen dute, lehen Aturriko ibilbidea zena. Hossegorreko aintziraren gehiena udalerrian dago.

## Historia

1310era arte, Aturriko bokalea Capbreton-Hossegor barrutian zegoen. Bikingoek 840an eskualdea eraso zutenean, bokalean gertu ziren. Orduko buruzagia Ásgeirr izan zen. Baina Ásgeirr ez zen Gaskoinian geratu, Björn bere sasi-anaiak egin zuen moduan. Pepin II.a Akitaniakoarekin bat egin zuen, Garona eta Loira arteko Akitania konkistatzeko. XIV. mendera arte, Hossegor balezaleen kokagunea izan zen.

## Demografia

Biztanleriaren bilakaera :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1962 | 1968 | 1975 | 1982 | 1990 | 1999 | 2009 | 2014 | 2020 |
| 1.755 | 2.071 | 2.248 | 2.544 | 2.829 | 3.292 | - | - | - |

## Galeria

* Quiksilver Pro
* Hondartza, 2005eko urria
* Surflariak, 2005eko urria

## Erreferentziak

* ↑ Alexander, Harriet. (2009-11-2). «Surfing: 10 best places in the world» The Telegraph.

## Kanpo estekak

* (Frantsesez) Webgune ofiziala
* Datuak: Q546832
* Multimedia: Soorts-Hossegor / Q546832
# Sopcheita

Sopcheita sulfuro motako minerala da.

## Ezaugarriak

Sopcheita sulfuro mineralaren formula kimikoa hau da: ${\ce {Ag4Pd3Te4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Sopcheite: Mineral information, data and localities.» www.mindat.org (Noiz kontsultatua: 12-05-2019).
# Soong Mei-ling

Soong Mei-ling edo Soong May-ling (txinera tradizionalez: 宋美齡; txinera sinplifikatuz: 宋美龄, pinyina: Sòng Měilíng, 1898 - 2003), Madame Chiang Kai-shek edo Madame Chiang izenez ere ezaguna, Txinako Errepublikako lehen dama izan zen, Chiang Kai-shek presidentearen emazte izan zelarik.

## Biografia

Soongek zeregin nabarmena izan zuen Txinako Errepublikako politikan. Sun Yat-sen Errepublikaren sortzailearen koinata zen.
Soong Mei-lingek Chiang Kai-shekekin topo egin zuen 1920an. Chiang budista izanik, Soongen senitarteko kristauak kontra egon ziren hasieran, eta azkenean utzi zioten ezkontzen bakarrik Chiangek bere dibortzio froga erakutsi eta kristautasunera bihurtuko zela agindu ondoren. 1927an ezkondu ziren.
Bigarren Txina-Japonia Gerran rol aktiboak izan zituen Txinako Errepublikaren politika militarrean ere, bereziki aireko indar txinatarren koordinazioan. Joseph Stilwell eta Claire Lee Chennault komandante militar estatubatuarrek (Txinako fronteetan AEBek jarritako buruzagi militar nagusiek) zuzenean berarekin tratatu behar zuten kontu askotan.
1943an Ameriketako Estatu Batuetan zortzi hilabeteko bira egin zuen laguntza lortzeko.
Gerra horren ondoren, Gerra Zibila izan zen komunisten aurka, eta Chiang Kai-shek-ek Taiwanera ihes egin zuenean bere gobernuarekin, hara jarraitu zion emazteak. 1975ean senarra hil zitzaionean, bizitza publikotik ezkutatu zen alarguna, eta Estatu Batuetan bizi izan zen (bisitak eginez Taiwanera) 2003an hil zen arte, 105 urteko adinarekin (hiru mendetan bizi izandako pertsona izan zen).

## Iruditegia

* Soong eta Chiang Kai-shek senarra 1943an.
* 1942 Chiang, Soong eta Joseph Stilwell Birmanian.]
* 1943, Soong Etxe Zurian Washingtonen prentsaurrekoa ematen.

## Erreferentziak

* ↑ (Ingelesez) «CHINA: Soong Sisters» Time 1927-12-12 ISSN 0040-781X. (Noiz kontsultatua: 2019-07-18).
* ↑ Byrd, Martha, 1930-. (1987). Chennault : giving wings to the tiger. University of Alabama Press ISBN 0817303227. PMC 14098529. (Noiz kontsultatua: 2019-07-18).
* ↑ (Ingelesez) Karon, Tony. (2003-10-24). «Madame Chiang Kai-Shek, 1898-2003» Time ISSN 0040-781X. (Noiz kontsultatua: 2019-07-18).
# Soong Ching-ling

Soong Ching-ling (txinera tradizionalez: 宋慶齡; txinera sinplifikatuz: 宋庆龄; pinyinez: Sòng Qìnglíng; Wade–Giles: Sung Ch'ing-ling; Kunshan, 1893ko urtarrilaren 27 - Beijing, 1981ko maiatzaren 29), ezaguna Sun Yat-sen Andera ezizenarekin, txinatar politikari garrantzitsua izan zen, Txinako lehendakariordea 1949 eta 1968 artean, ondoren txinako lehendakari-albokoa 1968tik 1972ra, lehendakariorde berriro ere 1972tik 1975ra bitarte eta Txinako lehendakari 1981ko maiatzaren 16tik maiatzaren 28ra bitarte.

## Biografia

Soong Ching-ling Kunshan jaio zen 1893ko urtarrilaren 27 batean. Charlie Soongen alaba zen, predikatzaile laiko metodista bat, bat-batean negozio gizon aberats bilakatu zena. Bere izen kristaua Rosamond zen. Txikitan Shanghaiko Motyeire nesken eskolan ikasi zuen, eta Maconeko Unibertsitate Wesleytarrean lizentziatu zen, Ameriketako Estatu Batuetan.
1915ean Japonian Sun Yay-senekin ezkondu zen. Ching-lingen gurasoek ez zuten begi onez ikusi ezkontza, eta berarekin harremana hautsi zuten. Kristau gisa, oso gaizki ikusi zuten Sunek Ching-lingek baino 26 urte gehiago izatea.
Txinara itzulita, Soon ahizpetako bat izan zen, Txinan protagonismo politiko handia izan zuten emakume hirukotea. Txinako lehendakariordea 1949 eta 1968 artean, ondoren txinako lehendakari-albokoa 1968tik 1972ra, lehendakariorde berriro ere 1972tik 1975ra bitarte eta Txinako lehendakari 1981ko maiatzaren 16tik maiatzaren 28ra bitarte. Hurrengo egunean hil zen.

## Kanpo estekak

* Datuak: Q17132
* Multimedia: Soong Ching-ling / Q17132
# Sooronbai Zheenbekov

Sooronbai Xaripovitx Zheenbekov (kirgizeraz: Сооронбай Шарипович Жээнбеков; Bi-Myrza, Kirgiziako SES, Sobietar Batasuna, 1958ko azaroaren 16a) kirgizistandar politikaria da. Kirgizistango presidentea izan zen 2017tik 2020ra.

## Ibilbide politikoa

Kirgizistango lehen ministroa izan zen 2016ko apiriletik 2017ko abuztura, Almazbek Atambaiev presidente zela. 2017ko bozetan gailendurik, Errepublikako presidente izendatu zuten azaroaren 24an. 2020ko urriaren 4an egindako parlamenturako hauteskundeen ondoren, protesta handiak izan ziren herrialdean, eta urriaren 15ean Zheenbekovek dimisioa eman zuen; "Ez diot botereari kosta ahala kosta eutsiko. Ez dut Kirgizistango historiara pasatu nahi odola isuri eta bere herritarrak tirokatu zituen presidente gisara. Beraz, dimisioa aurkeztea erabaki dut", adierazi zuen.

## Erreferentziak

* ↑ Ortega Zubiate, Maria. Kirgizistango presidenteak dimisioa eman du «odola isur» ez dadin. Berria, 2020ko urriak 16, CC BY-SA 4.0, berria.eus (Noiz kontsultatua: 2022-2-1).

## Kanpo estekak

* Datuak: Q23810819
* Multimedia: Sooronbay Jeenbekov / Q23810819
# Sol (musika nota)

    Artikulu hau musika notari buruzkoa da; beste esanahietarako, ikus «Sol».
Musika notak :
| Do | Re | Mi | Fa | Sol | La | Si | Do | Re | Mi | Fa | Sol | La | Si |
Sol Do eskalako bosgarren nota edo gradua da.
Oinarrizko eskalaren zazpigarren notaren izena da, Europako Hegoaldeko sisteman bosgarrena. Izena Guido Arezzokoak sortutako silaba sistemaren araberakoa da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Musika nota

## Kanpo estekak

* Datuak: Q1440231
# Sol Invictus

    Artikulu hau erromatar jainkoari buruzkoa da; beste esanahietarako, ikus «Sol».
Sol Invictus edo Sol (latinez: Sol Invictus; eusk. 'garaitu gabeko eguzki') Erromatarren eguzki-jainkoa izan zen. Sol Invictusen jaiotza (Dies Natalis Solis Invictus) ilunpeari gailentzen zitzaion eguzki berri bat jaiotza adierazten zuen eta neguko solstizioaren amaieratik aurrera (abenduak 21) egunak luzeagoak bihurtuko zirela ospatzen zen. Jaialdi hau abenduaren 22tik 25era ospatzen zen.
274. urtean Aureliano enperadoreak ofizial bihurtu zuen Sol Invictusen gurtza, beste erromatar tradizioekin batera. Aurelianoren ondorengo enperadoreek asko lagundu zioten jainko honi, eta Konstantino I.a iritsi arte egindako txanponetan agertu zen. Gero, Julianok Helios jainko bakartzat joko zuen, eta gainerako jainkoak jainko bakar horren adierazpen soiltzat. Enperadore honen denboran eguzkiaren erlijioa inperio barruko erlijio ofizial bihurtu zen.
XII. mendeko testu baten arabera, solstizio inguruan erromatarrek Dies Natalis Solis Invicti (garaitu gabeko eguzkiaren jaiotza) izeneko jaialdia ospatzen zuten eta kristauek data hori aukeratu zuten Gabonetarako. Hala ere, egungo adituek ez dute teoria guztiz onartu.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Die römischen Kaiser 55 historische Portraits von Caesar bis Iustinian. (2., durchges. Aufl. argitaraldia) 2001 ISBN 978-3-406-47288-6. PMC 231866747. (Noiz kontsultatua: 2022-03-07).
* ↑ MacMullen, Ramsay. (1997). Christianity and Paganism in the Fourth to Eighth Centuries. Yale, 155 or..
* ↑ Burnett Tylor, Edward. (1871). Researches Into the Development of Mythology, Philosophy, Religion, Art, and Custom. 2 Londres: John Murray, 270 or..
* ↑ Adrian Hastings, Alistair Mason, Hugh Pyper, ed. The Oxford Companion to Christian Thought. Oxford University Press, 114 or. ISBN 978-0-19860024-4..

## Ikus, gainera

* Inti
* Sól

## Kanpo estekak

* Datuak: Q214494
* Multimedia: Sol Invictus / Q214494
# Sokratesen heriotza

Sokratesen heriotza (frantsesez, La Mort de Socrate) Jacques-Louis Davidek 1787an bukatu zuen margolan ezaguna da. Lana Trudaine anaien enkargua izan zen. Egun, New Yorkeko Metropolitan Museum of Artearen egoitzan erakusten da.

## Deskribapena

Margolanak Antzinako Greziako Sokrates filosofoaren heriotza erakusten du. Sokrates gazteen artean betiko jainkoen aurkako ideiak zabaltzearen eta, ondorioz, Atenasen gazteak galbideratzearen kargupean heriotzara kondenatua izan zen.
Lanaren erdian Sokratesen irudiak du nagusitasuna; eserita altxatzeko keinua egiten ari da. Sokrates ez dago lotuta nahiz eta inguruan kateak ageri. Inguruan bederatzi dizipuluek haien mina erakusten dute. Ezkerrean, eserita, etsituta, Platon dago nahiz eta historikoki egun horretan gaixorik zegoenez bera bertan ez izan; horrela aitortu zuen pentsalariak bere Fedon liburuan. Denbora hartan Platon gaztea zen baina Davidez agure bat bezala erakusten du. Pasabide baten beste aldean beste hiru gizon agertzen dira, eskailera bat igotzen eta, halaber, batek agurtzen du. Kriton Atenaskoa Sokrates ondoan eserita agertzen da, bere eskua Sokratesen iztar gainean pausatuta; pozoia ez hartzeko emate du adierazten diola. Sokatesek bukatu berria du arimaren hilezkortasunaren gaineko diskurtsoa eta prest dago pozoia hartzeko. Kartzelazainak, lotsatuta, zikuta kopa luzatzen dio.

## Ikus, gainera

* Sokrates

## Erreferentziak

* ↑ Sébastien Allard: « La mort dans l'âme : Essai sur la représentation des derniers moments de Socrate dans la peinture française du xviiie siècle »

## Kanpo estekak

* (Ingelesez):Margolanaren fitxa Metropolitan Museum of Arten webgunean.
* (Gaztelaniaz):Margolana Artehistorian.
* Datuak: Q1752990
* Multimedia: The Death of Socrates (Jacques-Louis David) / Q1752990
# Sol (dirua)

Artikulu hau Peruko dibisari buruzkoa da; beste esanahietarako, ikus «Sol».
Sol (gaztelaniaz: Sol), Peruko Errepublikan zirkulazioan dagoen dibisa da. Bere ISO 4217 kodea PEN da eta bere sinboloa S/. Sol banako baten ehunena zentimo deitzen da eta sol bakoitza 100 zentimoz osatuta dago. Sol hitzak, eguzkia esan nahi du gaztelaniaz.

## Historia

2015eko azaroaren 20an onartu zen N 30381 Legearen bidez, Nuevo Sol izena zuen dibisak Sol deitzera pasa zen. Nuevo sol hitzek, eguzki berria esan nahi zuten. 2016ko urtarrilaren 5ean oraingo sinboloa ezarri zuen Banco Central de Reserva del Perúk. Aurreko sinboloa S/. zen.

## Erreferentziak

* ↑ Euskaltzaindiaren Hiztegia. (Noiz kontsultatua: 2017-10-07).
* 1 2 (Gaztelaniaz) «Desde ayer la moneda peruana se llama "Sol"» El Comercio (Noiz kontsultatua: 2017-03-16).
* ↑ (Gaztelaniaz) Banco Central de Reserva del Perú. (Noiz kontsultatua: 2017-03-09).
* 1 2 (Gaztelaniaz) «La moneda peruana tiene un nuevo símbolo: desde ayer es S/ no S/. según BCR» Diario La República (Noiz kontsultatua: 2017-03-09).
* ↑ (Ingelesez) Coins of CIS and Baltic countries. (Noiz kontsultatua: 2017-03-07).
* ↑ (Ingelesez) XE - The World's Trusted Currency Authority. (Noiz kontsultatua: 2017-03-09).

## Kanpo estekak

* (Gaztelaniaz) Peruko Erreserbako Banku Zentralaren webgunea.
* Datuak: Q204656
* Multimedia: Money of Peru / Q204656
# Sol León

Sol León (Kordoba, c. 1919) kordobar dantzari eta koreografoa da, 2021eko Dantza Sari Nazionala, sorkuntza modalitatean.

## Ibilbidea
### Dantzari

Madrilgo Balet Nazionalaren eskolan ikasi zuen. 1987an, Hernehereetako Hagako Nederlands Dans Theater konpainian sartu zen. Konpainia horretan, dantzari gisa aritu zen koreografo ezagun askoren sorkuntzetan, besteak beste, Jiυi Kylián, Hans van Manen eta Mats Ek koreografoenetan.

### Koreografo

2003an, interprete gisa erretiratu zen, baina lanean jarraitu zuen Herbehereetako konpainiarentzat, berrogei lan baino gehiago sortu baititu, hala nola Silent Screen (2005) eta Skipping over damaged area (2011).
Sol Leónen koreografiek hainbat sari eta aintzatespen jaso dituzte, besteak beste, 2005ean Benois de la Danse Saria jaso zuen Signing Off (2003) lana sortzeagatik. 2021ean, Dantzaren Sari Nazionala jaso zuen sorkuntza modalitatean. Epaimahaiak "sortzaile gisa egindako ibilbide bikaina, originaltasuna eta hizkuntza garaikideetan berrikuntzaren aldeko apustua" nabarmendu zituen.

## Sariak eta aintzatespenak

* 2005ean Benois de la Danse Saria jaso zuen Signing Off (2003) lanagatik
* 2021ean Dantza Sorkuntzaren Sari Nazionala

## Erreferentziak

* ↑ EFE. (2021-10-06). «La cordobesa Sol León, premio Nacional de Danza en la modalidad de creación» Diario Córdoba.
* ↑ (Gaztelaniaz) elDiarioand. (2021-10-06). «Las andaluzas Sol León y Patricia Guerrero, Premio Nacional de Danza 2021» elDiario.es (Noiz kontsultatua: 2023-02-01).
* 1 2 «Sol León — Danza.es» www.danza.es.
* ↑ País, El. (2021-10-06). «Los premios Nacionales de Danza 2021 galardonan a las bailarinas Sol León y Patricia Guerrero» El País.
* 1 2 «La coreógrafa Sol León gana el Nacional de Danza tras una vida en el Nederlands Dance Theater» La Vanguardia 2021-10-06.
* ↑ «La Moncloa. 06/10/2021. Sol León y Patricia Guerrero, galardonadas con los Premios Nacionales de Danza 2021 [Prensa/Actualidad/Cultura y Deporte»] www.lamoncloa.gob.es.
* ↑ (Gaztelaniaz) RTVE.es/AGENCIAS. (2021-10-06). «Sol León y Patricia Guerrero, Premio Nacional de Danza 2021» RTVE.es (Noiz kontsultatua: 2023-02-01).

## Kanpo estekak

* Datuak: Q108583179
# Sol (argipena)

Sol izenak hainbat adiera ditu:

## Diruak

* Sol de Oro, Peruko aintzinako dibisa.
* Sol (dirua), Peruko dibisa.

## Mitologia

* Sol Invictus edo Sol, erromatar mitologiako eguzkiaren jainkoa.
* Sól, eskandinaviar mitologiako eguzkiaren jainkosa.

## Musika

* Sol (musika nota): Do eskalako bostgarren nota musikala.

## Boliviako toponimoak

* Isla del Sol: Tikikaka aintzirako uharteetako bat.
* Sol de Mañana: Potosí departamenduko gune bolkanikoa.

## Espainiako toponimoak

* Fuente el Sol: Valladolideko probintziaren hegoaldeko udalerrietako bat.
* Sol, Madril hiriko Centro barrutia osatzen duten sei auzoetako bat.
* Sol, Madrilgo metroko geltokietako bat.
* Puerta del Sol: Madril hiriko erdiguneko plaza.

## Portugalgo toponimoak

* Ponta do Sol: Madeira eskualde autonomoko udalerrietako bat.

## Bestelakoak

* Sol Gabetta, txelo jotzaile argentinarra.
* Sol LeWitt, artista estatubatuarra.

## Kanpo estekak

* Datuak: Q206908
* ↑ Euskaltzaindiaren Hiztegia. (Noiz kontsultatua: 2018-04-06).
# Sol LeWitt

Artikulu hau artista estatubatuarrari buruzkoa da; beste esanahietarako, ikus «Sol».
Sol LeWitt (Hartford, Connecticut, 1928ko irailaren 9a - New York, 2007ko apirilaren 8a) estatubatuar artista izan zen.
1945-49 bitartean Syracuseko Unibertsitatean ikasi zuen, eta 50eko hamarkadan diseinatzaile grafiko lanak egin zituen New Yorkeko arkitekto enpresa baterako. 1964-1967 bitartean New Yorkeko Arte Modernoaren Museoaren Eskolako irakasle izan zen. 1965ean kubo irekien eskulturak egiten hasi zen; egurrez edo metalez egindako egiturak, hasieran beltzez eta gero zuriz pintatuak, ikuspuntuaren arabera irudi geometriko ezberdinak irudikatzen dituztenak. Box in the Hole (1968) da ildo horretako obra adierazgarrienetako bat. 1968an, berriz, hormetan marrazkiak egiten hasi zen, eta lehena New Yorkeko Paula Cooper arte aretoan erakutsi zuen. Hormetako lehen marrazkietan arkatz beltzez eginiko lerro fin-fin bat izan ohi zen osagai nagusia, baina 80ko hamarkadan koloreak eta irudi geometriko handiak ere sartu zituen, hala nola, laukiak beste lauki batzuen barruan, edota elkarren ondoko hirukiak. Bere burua artista kontzeptualtzat zuen eta ukatu egiten zuen minimalista zenik.

## Kanpo estekak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q168587
* Multimedia: Sol LeWitt / Q168587
# Sokółka udalerria

Sokółka Poloniako Podlasiako voivoderriko landa-hiri udalerri bat da, Sokółka barrutian kokatuta. 313,56 km²ko azalera du eta 2017ko datuen arabera 25835 biztanle zituen.

## Kanpo estekak

* Udalaren webgunea
* Datuak: Q1878830
* Multimedia: Gmina Sokółka / Q1878830
ieaPodlasiako voivoderriko udalerriak :